जागरण संवाददाता, सितारगंज: गोवंश संरक्षण स्क्वायड टीम ने गौरी खेड़ा गांव में छापा मार कर गोकशी कर रहे चार तस्करों को गिरफ्तार कर लिया। मौके से 250 किलोग्राम गोमांस के साथ गोकशी के औजार बरामद किए। गोकशी के लिए लाए गए पांच गोवंशों को भी टीम ने कब्जे में ले लिया। तस्करों पर गोवंश संरक्षण अधिनियम में केस दर्ज कर लिया गया है।

स्क्वायड टीम मंगलवार को अमरिया चौराहे पर गोवंशीय पशुओं की अवैध तस्करी के लिए वाहनों की चेकिंग कर रही थी। गौरीखेड़ा में गोकशी की सूचना मिली। टीम प्रभारी अंबीराम आर्य ने गौरीखेड़ा में छापा मारकर एक झोपड़ी में चार तस्करों को गोकशी करते दबोच लिया। मौके से 250 किलोग्राम गोमांस खाल सहित बरामद किया। पूछताछ में पकड़ गए तस्कर शब्बीर अहमद ने बताया कि वह साथियों के साथ अक्सर गौकशी करता है। सोमवार को भी उसने एक बैल को काटा है। गौकशी के लिए 4 गाय और एक बछिया और झोपड़ी के बाहर बांध रखी थी। जिसे पुलिस टीम ने कब्जे में ले लिया। कोतवाल सलाउद्दीन ने बताया कि शब्बीर अहमद, रहमत हुसैन, शाहिद व महमूद हुसैन निवासी गौरी खेड़ा को को गिरफ्तार किया गया है। उनके कब्जे से 250 किलोग्राम गोमांस व चार जिदा गोवंशों को बरामद किया गया है। मौके से गोकशी के औजार एक कुल्हाड़ी, दो छुरी को भी कब्जे में लिया गया। बताया कि चारों आरोपितों के खिलाफ केस दर्ज कर लिया है। बरामद जिदा गोवंशों को गौशाला भिजवाया जा रहा है। पुलिस टीम में उप निरीक्षक विनोद यादव, सिपाही जीवन जोशी, जगपाल सिंह, गणेश सत्याल, स्वरूप सिंह, शेखर मल्होत्रा, नरेंद्र कुमार, जगदीश लोहनी, दीपक जोशी थे।

Posted By: Jagran

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस